ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.57 కోట్ల డోసులు  అందించారు
గత 24 గంటల్లో 37,193 డోసులు అందించారు
దేశవ్యాప్త క్రియాశీల కేసుల సంఖ్య 1,817
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 91 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,50,892 కు పెరిగింది.
గత 24 గంటల్లో 91 కొత్త కేసులు నమోదయ్యాయి.
రోజువారీ పాజిటివిటీ రేటు 0.14%
వారపు పాజిటివిటీ రేటు 0.08%
గత 24 గంటల్లో చేసిన 62,790 కొవిడ్ పరీక్షలతో కలిపి ఇప్పటివరకు 91.63 కోట్ల పరీక్షలు చేశారు.
ప్రధాన మంత్రి కార్యాలయం
పూర్వ ప్రధాని శ్రీ చౌధరీ చరణ్ సింహ్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
పూర్వ ప్రధాని శ్రీ చౌధరీ చరణ్ సింహ్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
‘‘పూర్వ ప్రధాని శ్రీ చౌధరీ చరణ్ సింహ్ గారికి ఆయన జయంతి నాడు ఇదే వినమ్ర శ్రద్ధాంజలి. ఆయన జీవన పర్యంతం గ్రామాల అభివృద్ధి కోసం, రైతుల అభివృద్ధి కోసం అంకితం అయ్యారు, దీనికిగాను ఎల్లప్పటికీ ఆయన ను స్మరించుకోవడం జరుగుతుంది’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
ఉస్తాద్ గులామ్ ముస్తాఫా ఖాన్ సాహెబ్ మృతికి సంతాపం తెలిపిన ప్రధానమంత్రి శ్రీ నరేంద్రమోదీ
ఉస్తాద్ గులామ్ ముస్తాఫా ఖాన్ సాహెబ్ మృతి పట్ల ప్రధానమంత్రి శ్రీ నరేంద్ర మోదీ సంతాపం వ్యక్తం చేశారు.
ప్రధానమంత్రి ట్విట్టర్ ద్వారా ఒక సందేశమిస్తూ , ఉస్తాద్ గులామ్ ముస్తాఫా ఖాన్ సాహెబ్ మన సాంస్కృతిక ప్రపంచాన్ని పేదగా చేసి వెళ్లిపోయారు. ఆయన సంగీత ప్రపంచ శిఖరం.సృజనాత్మకతకు ఆయన సమున్నత శిఖరం. ఆయన కృషి ఆయనను తర తరాల ప్రజలను ఆయనకు సన్నిహితులను చేసింది. ఆయనతో సంభాషించిన సందర్భాలు నాకు గుర్తుకువస్తున్నాయి. ఆయన కుటుంబ సభ్యులకు, ఆయన అభిమానులకు నా సంతాపం తెలియజేసుకుంటున్నాను అని ప్రధాని తమ సందేశంలో పేర్కొన్నారు.
ప్రధాన మంత్రి కార్యాలయం
డెఫ్ లింపిక్స్ లో ఇంతవరకు చూస్తే సర్వశ్రేష్ఠమైన ఆటతీరు ను ప్రదర్శించినభారతదేశ క్రీడాకారుల కు అభినందన లు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఇటీవలే ముగిసిన డెఫ్ లింపిక్స్ లో ఇప్పటి వరకు చూస్తే సర్వశ్రేష్ఠమైనటువంటి ఆటతీరు ను ప్రదర్శించిన భారతదేశ క్రీడాకారుల కు అభినందనల ను వ్యక్తంచేశారు.
ఆ క్రీడాకారుల కు ప్రధాన మంత్రి ఈ నెల 21వ తేదీ న తన నివాసం లో ఆతిథ్యాన్ని ఇవ్వనున్నారు.
ప్రధాన మంత్రి ఒక ట్వీట్ లో -
‘‘ఇటీవల ముగిసిన డెఫ్ లింపిక్స్ లో భారతదేశ క్రీడాకారులు ఇప్పటి వరకు చూస్తే సర్వశ్రేష్ఠమైనటువంటి ప్రదర్శన ను ఇచ్చినందుకు గాను వారికి ఇవే అభినందన లు. మన దళం లోని ప్రతి ఒక్క క్రీడాకారుడు/ ప్రతి ఒక్క క్రీడాకారిణి మన తోటి పౌరుల కు ఒక ప్రేరణ గా నిలచారని చెప్పాలి.
నేను ఈ నెల 21వ తేదీ నాడు ఉదయం పూట నా నివాసం లో ఈ యావత్తు క్రీడాకారుల కూ ఆతిథ్యాన్ని ఇస్తాను.’’ అని పేర్కొన్నారు.
(
ప్రధాన మంత్రి కార్యాలయం
ప్రధాన మంత్రి తో సమావేశమైన భారతదేశం-సింగపూర్ మంత్రిత్వ స్థాయి సంయుక్త ప్రతినిధి వర్గం
భారతదేశం-సింగపూర్ మంత్రుల స్థాయి సంయుక్త ప్రతినిధి వర్గం ప్రధాన మంత్రి తో ఈ రోజు న సమావేశమైంది. ఈ ప్రతినిధి వర్గం లో సింగపూర్ ఉప ప్రధాని మరియు సింగపూర్ ఆర్థిక మంత్రి శ్రీ లారెన్స్ వాంగ్, సింగపూర్ వ్యాపారం మరియు పరిశ్రమల శాఖ మంత్రి శ్రీ గాన్ కిమ్ యోంగ్ లతో పాటు భారతదేశం ఆర్థిక మంత్రి శ్రీమతి నిర్మల సీతారమణ్ గారు లు కూడా ఉన్నారు. మంత్రులు 2022 సెప్టెంబర్ 17వ తేదీ నాడు న్యూ ఢిల్లీ లో జరిగిన భారతదేశం-సింగపూర్ మినిస్టీరియల్ రౌండ్ టేబుల్  ప్రారంభ సమావేశం యొక్క ఫలితాల ను గురించి ప్రధాన మంత్రి కి వివరించారు. ఉప ప్రధాని హోదా లో శ్రీ లారెన్స్ వాంగ్ భారతదేశాన్ని సందర్శించడం ఇదే మొదటి సారి.
ఐఎస్ఎమ్ఆర్ ను ఏర్పాటు చేయడం ఒక పథనిర్దేశక కార్యక్రమం. ప్రధాన మంత్రి శ్రీ నరేంద్ర మోదీ ఆలోచనల కు అనుగుణం గా దీనిని స్థాపించడమైంది. ఇది భారతదేశం-సింగపూర్ ద్వైపాక్షిక సంబంధాల విశిష్ట స్వభావాని కి అద్దం పడుతున్నది. సమావేశం సాగిన క్రమం లో మంత్రులు ప్రధాన మంత్రి కి డిజిటల్ కనెక్టివిటి, ఫిన్ టెక్, గ్రీన్ ఇకానమి, నైపుణ్యాల అభివృద్ధి మరియు ఆహార భద్రత ల వంటి వృద్ధిచెందుతున్న రంగాల కు సంబంధించి విస్తృత స్థాయి లో జరిగిన చర్చల ను గురించి తెలియజేశారు.
ప్రధాన మంత్రి వారిని ప్రశంసిస్తూ, ఐఎస్ఎమ్ఆర్ వంటి కార్యక్రమాలు రెండు దేశాల ద్వైపాక్షిక సంబంధాల ను మరింతగా బలపరచడం లో సహాయపడగలవన్న ఆశ ను వెలిబుచ్చారు. ప్రధాని శ్రీ లీ కి మరియు సింగపూర్ ప్రజల కు తన శుభాకాంక్షల ను కూడా ప్రధాన మంత్రి వ్యక్తం చేశారు.
ప్రధాన మంత్రి కార్యాలయం
పశ్చిమ బెంగాల్ లోని సీతల్ కుచీ లో ఒక వ్యాను లో కరెంటు ప్రవహించడం తో ప్రాణనష్టం వాటిల్లినందుకు సంతాపం తెలిపిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఇవ్వనున్నట్లు ఆయనప్రకటించారు
పశ్చిమ బెంగాల్ లోని సీతల్ కుచీ లో ఒక వ్యాను విద్యుదాఘాతాని కి లోనైనందువల్ల ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘పశ్చిమ బెంగాల్ లోని సీతల్ కుచీ లో ఒక వ్యాను విద్యుదాఘాతాని కి లోనైన కారణం గా ప్రాణనష్టం జరిగినందుకు కలత చెందాను. ప్రియతముల ను కోల్పోయిన కుటుంబాల కు సంతాపాన్ని వ్యక్తం చేస్తున్నాను. ఈ ఘటన లో గాయపడ్డ వారు త్వరలోనే పునఃస్వస్థులు అగుదురు గాక: ప్రధాన మంత్రి’’
‘‘ఈ ఘటన లో మృతుల దగ్గరి సంబంధికుల కు ప్రధాన మంత్రి జాతీయ సహాయ నిధి  నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. ఈ ఘటన లో గాయపడ్డ వారి కి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని తెలిపింది.
ప్రధాన మంత్రి కార్యాలయం
ఖ్వాజా మొయినుద్దీన్ చిశ్తీయొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో ఇచ్చేందుకు చాదర్ ను బహూకరించినప్రధాన మంత్రి
ఖ్వాజా మొయినుద్దీన్ చిశ్తీ యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు గాను ఒక చాదర్ ను ప్రధాన మంత్రి శ్రీ నరేంద్ర మోదీ బహూకరించారు.
ప్రధాన మంత్రి ఒక ట్వీట్ లో -
ఖ్వాజా మొయినుద్దీన్ చిశ్తి యొక్క ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించేందుకు గాను ఒక చాదర్ ను బహుమతి గా ఇచ్చాను.’’ అని తెలిపారు.
(
ప్రధాన మంత్రి కార్యాలయం
రాష్ట్రపతి శ్రీ కోవింద్ చేసిన వ్యాఖ్య లు దేశ ప్రగతి పట్ల ఆయన కు ఉన్న ఉద్వేగాన్నిచాటి చెప్తున్నాయి: ప్రధాన మంత్రి
రాష్ట్రపతి శ్రీ రాం నాథ్ కోవింద్ తాను పదవీ విరమణ చేయడాని కంటే ముందు రోజు న దేశ ప్రజల ను ఉద్దేశించి ఇచ్చిన స్ఫూర్తిదాయకమైన ప్రసంగం.. ‘‘మన రాష్ట్రపతి గా దేశ ప్రజల కు ఆయన ఏ విధమైన ఉత్సాహం తో సేవల ను అందించిందీ తెలియజెప్తోందని’’ ప్రధాన మంత్రి శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘రాష్ట్రపతి శ్రీ రాం నాథ్ కోవింద్ ప్రసంగం స్ఫూర్తిదాయకం గా ఉంది. ఆయన చేసిన వ్యాఖ్య లు దేశ ప్రగతి పట్ల ఆయన కు ఉన్న ఉద్వేగాన్ని చాటి చెప్పడం తో పాటు గా మన రాష్ట్రపతి గా దేశ ప్రజల కు ఆయన ఏ విధమైనటువంటి ఉత్సాహం తో సేవల ను అందించారో ఆ ఉత్సాహాన్ని కూడా ను ఆ వ్యాఖ్య లు ప్రతిబింబిస్తున్నాయి.’’ అని పేర్కొన్నారు.
(
రైల్వే మంత్రిత్వ శాఖ
2020 మే 27వ తేదీ  వరకు దేశవ్యాప్తంగా భారతీయ రైల్వేలు 3543 “శ్రామిక్ ప్రత్యేక” రైళ్ళను నడిపాయి. 26 రోజుల్లో “శ్రామిక్ ప్రత్యేక” రైళ్ళ ద్వారా 48 లక్షలకు పైగా ప్రయాణికులను వారి సొంత రాష్ట్రాలకు చేర్చారు.
ఈ రైళ్ళలో ప్రయాణించే వలసదారులకు 78 లక్షలకు పైగా ఉచిత భోజనాలతో పాటు ఒక కోటి 10 లక్షలకు పైగా మంచి నీళ్ల సీసాలను అందజేశారు.
2020 మే నెల 26వ తేదీన 255 శ్రామిక్ ప్రత్యేక రైళ్ళు బయలుదేరాయి.
శ్రామిక్ ప్రత్యేక రైళ్ళతో పాటు, మే 12వ తేదీ నుండి న్యూఢిల్లీని కలుపుతూ 15 జతల ప్రత్యేక రైళ్ళను రైల్వేశాఖ నడుపుతోంది. జూన్ 1వ తేదీ నుండి టైం టేబుల్ లో పేర్కొన్న మరో 200 రైళ్ళను ప్రారంభించాలని రైల్వే శాఖ యోచిస్తోంది.
వివిధ ప్రదేశాల్లో చిక్కుకున్న వలస కార్మికులు, యాత్రికులు, పర్యాటకులు, విద్యార్థులు, ఇతర వ్యక్తులను ప్రత్యేక రైళ్ళ ద్వారా వారి స్వస్థలాలకు పంపించాలని దేశీయ వ్యవహారాల మంత్రిత్వ శాఖ జారీ చేసిన ఉత్తర్వులకు అనుగుణంగా, భారతీయ రైల్వేలు 2020 మే నెల 1వ తేదీ నుండి "శ్రామిక్ ప్రత్యేక" రైళ్ళ ను నడపాలని నిర్ణయించిన సంగతి తెలిసిందే.
దేశవ్యాప్తంగా వివిధ రాష్ట్రాల నుండి 2020 మే 27వ తేదీ వరకు 3543 “శ్రామిక్ ప్రత్యేక” రైళ్ళను నడపడం జరిగింది. 2020 మే నెల 26వ తేదీన 255 శ్రామిక్ ప్రత్యేక రైళ్ళు బయలుదేరాయి. గత 26 రోజుల్లో ఈ “శ్రామిక్ ప్రత్యేక” రైళ్ళ ద్వారా ఇంతవరకు సుమారు 48 లక్షల మంది ప్రయాణికులు వారి సొంత రాష్ట్రాలకు చేరారు.
ఈ 3543 రైళ్ళు వివిధ రాష్ట్రాల నుండి బయలుదేరాయి. ఎక్కువ సంఖ్యలో రైళ్ళు బయలుదేరిన మొదటి ఐదు రాష్ట్రాలు / కేంద్రపాలిత రాష్ట్రాల వివరాలు ఇలా ఉన్నాయి. గుజరాత్ , మహారాష్ట్ర , పంజాబ్ , ఉత్తరప్రదేశ్  మరియు బీహార్  .
ఈ "శ్రామిక్ ప్రత్యేక" రైళ్ళు దేశవ్యాప్తంగా వివిధ రాష్ట్రాలకు చేరుకున్నాయి. ఎక్కువ సంఖ్యలో రైళ్ళు చేరుకున్న మొదటి ఐదు రాష్ట్రాల వివరాలు ఇలా ఉన్నాయి. ఉత్తరప్రదేశ్ , బీహార్ , ఝార్ఖండ్ , మధ్యప్రదేశ్ , ఒడిశా .
ఈ రైళ్లలో ప్రయాణించే వలసదారులకు ఐ.ఆర్.సి.టి.సి. 78 లక్షలకు పైగా ఉచిత భోజనాలతో పాటు ఒకకోటీ పది లక్షలకు పైగా మంచి నీళ్ల సీసాలను పంపిణీ చేసింది.
ఈ రోజు నడుస్తున్న రైళ్లు ఎలాంటి రద్దీని ఎదుర్కోవటం లేదని తెలిసింది.
శ్రామిక్ ప్రత్యేక రైళ్ళతో పాటు, మే 12వ తేదీ నుండి న్యూఢిల్లీని కలుపుతూ 15 జతల ప్రత్యేక రైళ్ళను రైల్వేశాఖ నడుపుతోంది. జూన్ 1వ తేదీ నుండి టైం టేబుల్ లో పేర్కొన్న మరో 200 రైళ్ళను ప్రారంభించాలని రైల్వే శాఖ యోచిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 18,040 ఆక్సిజెన్ కాన్సంట్రేటర్లు; 19,085 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 15,256 వెంటిలేటర్లు; దాదాపు 7.7 లక్షల రెమిడిసెవిర్ ఇంజెక్షన్లు, 12 లక్షల ఫ్లావిపిరవిర్ టాబ్లెట్ల పంపిణీ
దేశంలో పెరుగుతున్న కోవిడ్ కేసుల దృష్ట్యా ఈ సంక్షోభ నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్ట్రాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 28 దాకా మొత్తం 18,040 ఆక్సిజెన్ కాన్సంట్రేటర్లు; 19,085 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 15,256 వెంటిలేటర్లు; దాదాపు 7.7 లక్షల రెమిడిసెవిర్ ఇంజెక్షన్లు, సుమారు 12 లక్షల ఫావిపిరవిర్ టాబ్లెట్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
27/28 తేదీలలో టర్కీ, ఇండియన్ బిజినెస్ అసోసియేషన్ , రోష్ , ఎలి లిలీ నుంచి అందిన ప్రధాన సహాయ సామగ్రి ఇలా ఉంది
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
20
|
|
ఆక్సిజెన్ కాన్సంట్రేటర్ ప్లాంట్లు
|
|
5
|
|
ఆక్సిజెన్ సిలిండర్లు
|
|
680
|
|
టోసిలిజుమాబ్
|
|
50,000
|
|
బారిసిటినిబ్
|
|
20,000
|
|
వెంటిలేటర్లు
|
|
50గమనిక్: ఇందులో టర్కీ నుంచి వచ్చిన 680 ఆక్సిజెన్ సిలిండర్లు కూడా ఉన్నాయి. అయితే, కొన్ని అధికారిక లాంచనాలు పూర్తికాకపోవటం వలన ప్రస్తుతం గోదాములో ఉన్నాయి.
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
ప్రధాన మంత్రి కార్యాలయం
పారాలింపిక్స్ ఆటల లో జావెలిన్ త్రో లో స్వర్ణ పతకం గెలిచినందుకు శ్రీ సుమిత్ ఆంతిల్ కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో జావెలిన్ త్రో లో స్వర్ణ పతకం గెలిచిన శ్రీ సుమిత్ ఆంతిల్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘మన క్రీడాకారులు/క్రీడాకారిణులు #Paralympics లో రాణిస్తూ వస్తున్నారు. పారాలింపిక్స్ లో అంతవరకు ఉన్న రికార్డు ను బద్దలుకొడుతూ శ్రీ సుమిత్ ఆంతిల్ ఇచ్చిన ప్రదర్శన ను చూసి దేశ ప్రజలు గర్వపడుతున్నారు. ప్రతిష్టాత్మకమైనటువంటి బంగారు పతకాన్ని గెలినందుకు శ్రీ సుమిత్ కు ఇవే అభినందనలు. మీరు భవిష్యత్తు లో సైతం అత్యుత్తమం గా ఆడాలి అని ఆకాంక్షిస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
సమాచార, ప్రసార మంత్రిత్వ శాఖ
భారతదేశ జాతీయ భద్రతకు సంబంధించి తప్పుడు సమాచారాన్ని వ్యాప్తిచేస్తున్నదంఉదకు కేంద్ర సమాచార ప్రసార మంత్రిత్వశాఖ 22 యూట్యూబ్ ఛానళ్లను బ్లాక్ చేసింది.
2021 ఐటి నిబంధనల ప్రకారం 18 భారతీయ యూట్యూబ్ ఛానళ్లను బ్లాక్ చేసింది.
పాకిస్థాన్ నుంచి ప్రసార మవుతున్న 4 యూట్యూబ్ ఛానళ్లను బ్లాక్ చేసింది.
ప్రేక్షకులను తప్పుదారి పట్టించేందుకు ఈ యూట్యూబ్ ఛానళ్లు , టీవి ఛానళ్ల లోగోలు, తప్పుడు థంబ్ నెయిల్స్ ను వాడాయి.
3 ట్విట్టర్ ఖాతాలు, 1 ఫేస్ బుక్ ఖాతా, 1 న్యూస్ వెబ్ సైట్ ను కూడా బ్లాక్ చేసింది.
కేంద్ర సమాచార ప్రసార మంత్రిత్వశౄఖ 2021 ఐటి నిబంధనల కింద తమకు గల అత్యవసర అధికారాలను వినియోగించి 22 యూబ్యూబ్ ఛానళ్లను ,3 ట్విట్టర్ ఖాతాలను, 1 ఫేస్ బుక్ ఖాతాను, 1 న్యూస్ వెబ్ సైట్ ఖాతాను బ్లాక్ చేస్తూ 04.04.2022న ఉత్తర్వులు జారీ చేసింది. ఇలా బ్లాక్ అయిన యూ ట్యూబ్ ఛానళ్లకు 260 కోట్ల వీక్షకులు ఉన్నారు. జాతీయ భద్రత, విదేశీ సంబంధాలు, పబ్లిక్ ఆర్డర్ కు సంబంధించిన సున్నిత మైన అంశాలలో ఇవి సామాజిక మాధ్యమాల ద్వారా తప్పుడు వార్తలు వ్యాప్తి చేసేందుకు వీటిని ఉపయోగించుకుంటున్నట్టు గుర్తించారు.
ఇండియాలోని యూ ట్యూబ్ ఛానల్ళపై చర్యలుః
గత ఏడాది ఫిబ్రవరిలో విడుదల అయిన ఐటి నిబంధనలు 2021 కింద భారతీయ యూ ట్యూబ్ ఆధారిత న్యూస్ పబ్లిషర్లపై చర్యలు తీసుకోవడం ఇదే మొదటి సారి. ఇటీవల ప్రభుత్వం బ్లాక్ చేసిన వాటిలో 18 భారతీయ యూట్యూబ్ ఛానళ్లు , నాలుగు పాకిస్థాన్ నుంచి కార్యకలాపాలు నిర్వహిస్తున్న యూట్యూబ్ ఛానళ్లు ఉన్నాయి.
విషయ విశ్లేషణ :
ప్రభుత్వం బ్లాక్ చేసిన పలు యూట్యూబ్ ఛానళ్లు భారత సాయుధ బలగాలు, జమ్ము కాశ్మీర్, తదితర అంశాలపై తప్పుడు వార్తలను పోస్ట్ చేస్తున్నట్టు గుర్తించారు. ప్రభుత్వం బ్లాక్ చేయాల్సిందిగా ఆదేశించిన వాటిలో వివిధ సామాజిక మాధ్యమాలలో భారత వ్యతిరేక ప్రచారాన్ని ఒక పద్ధతి ప్రకారం పాకిస్థాన్ నుంచి సాగిస్తున్నవి కూడా ఉన్నాయి.
ప్రస్తుతం ఉక్రెయిన్ లో కొనసాగుతున్న పరిస్థితిపై భారత్ నుంచి ప్రసారం అవుతున్న కొన్ని యూట్యూబ్ ఛానళ్లలో తప్పుడు సమాచారం ప్రసారం అవుతున్నది. ఇది మన దేశానికి ఇతర దేశాలతో గల సంబంధాలను దెబ్బతీసేందుకు ఉద్దేశించినరీతిలో సాగుతున్నాయి.
కార్యకలాపాల తీరు:
బ్లాక్ కు గురైన భారతీయ యూ ట్యూబ్ ఛానళ్లు పలు టివి న్యూస్ ఛానల్ళ టెంప్లేట్లు, లోగోలు, ఆయా న్యూ స్ యాంకర్ల ఫోటోలను వాడుతూ, ఈ వార్తలు ఆయా న్యూస్ ఛానళ్ల అధీకృత వార్తలు అని నమ్మించేలా తప్పుడు ప్రసారా లు చేస్తున్నాయి. తప్పుడు థంబ్ నెయిల్స్ను వాడుతున్నారు. వాటికి పెట్టే శీర్షికలను, థంబ్ నెయిల్స్ను వైరల్ చేసేందుకు ఎప్పటికప్పుడు మారుస్తూ వస్తున్నారు. కొన్ని కేసులలో భారరత వ్యతిరేక తప్పుడు వార్తలను పాకిస్థాన్ నుంచి ప్రసారం చేస్తున్నారు.
మంత్రిత్వశాఖ తీసుకున్న ఈ చర్యతో 2021 డిసెంబర్ నుంచి ఇప్పటివరకు మొత్తం 78 యూట్యూబ్ ఛానళ్ళను పలు ఇతర సామాజిక మాధ్యమాల ఖాతాలను జాతీయ భద్రత, దేశ సార్వభౌమత్వం, దేశ సమగ్రత, పబ్లిక్ ఆర్డర్కు సంబంధించిన కారణాలపై బ్లాక్ చేసేందుకు చర్యలు తీసుకున్నట్టు అయింది.
వాస్తవమైన, విశ్వసనీయమైన, సురక్షితమైన ఆన్ లైన్ మీడియా కార్యకలాపాలకు భారత ప్రభుత్వం నిరంతరం కట్టుబడి ఉంది. అలాగే దేశ సార్వభౌమత్వం, సమగ్రత, జాతీయ భద్రత, విదేశీ సంబంధాలు, పబ్లిక్ ఆర్డర్ను దెబ్బతీసే చర్యలను భగ్నం చేస్తుంది.
(
రహదారి రవాణా, హైవేల మంత్రిత్వ శాఖ
ప్లాస్టిక్ వ్యర్థాలతో రహదారుల నిర్మాణం
జాతీయ రహదారుల పేవ్మెంట్ల కాలానుగుణ మరమ్మతులలో ప్లాస్టిక్ వ్యర్థాలను తప్పనిసరిగా ఉపయోగించాలని, 5 లక్షలు లేదా అంతకంటే ఎక్కువ జనాభా ఉన్న పట్టణ ప్రాంతాలకు 50 కిలోమీటర్ల పరిధిలో నిర్మించే సర్వీస్ రోడ్లలోనూ ఉపయోగించాలని మంత్రిత్వ శాఖ మార్గదర్శకాలు జారీ చేసింది. వేడి తారు మిశ్రమాల్లో ప్లాస్టిక్ వ్యర్థాల వినియోగంపై ఇండియన్ రోడ్స్ కాంగ్రెస్  మార్గదర్శకాలు రూపొందించింది. ఇప్పటివరకు, దేశంలో 703 కిలోమీటర్ల పొడవైన జాతీయ రహదారుల నిర్మాణంలో ప్లాస్టిక్ వ్యర్థాలను ఉపయోగించారు. నిర్మాణ ముడి పదార్థాలు, యంత్రాలు, సిబ్బంది వంటి అన్ని వనరులను పరిగణనలోకి తీసుకుని ప్రాజెక్టుల వ్యయాన్ని అంచనా వేస్తారు.
కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
ప్రధాన మంత్రి కార్యాలయం
జాతీయ ఆధునిక చిత్రకళా గ్యాలరీలో ప్రధానికి వచ్చిన కానుకల ప్రదర్శన
కానుకల వేలంద్వారా వచ్చిన సొమ్ము నమామి గంగే కోసం కేటాయింపు
ప్రధానమంత్రి శ్రీ నరేంద్ర మోదీకి వివిధ సందర్భాల్లో అందిన కానుకలు, జ్ఞాపికలతో న్యూఢిల్లీలోని జాతీయ ఆధునిక చిత్రకళా గ్యాలరీ లో విస్తృత ప్రదర్శన ఏర్పాటైంది. దీనికి సంబంధించిన విశేషాలను ప్రధాని ప్రజలతో పంచుకున్నారు.
దేశవ్యాప్తంగా తాను వివిధ కార్యక్రమాల్లో పాల్గొన్న సందర్భంగా ఈ కానుకలు, జ్ఞాపికలు తనకు బహూకరించబడినట్లు ప్రధాని పేర్కొన్నారు. ఇవన్నీ భారత సుసంపన్న సంస్కృతి, సంప్రదాయం, కళాత్మక వారసత్వాన్ని ప్రతిబింబిస్తాయని శ్రీ మోదీ తెలిపారు.
ఎప్పటిలాగానే తనకందిన ఈ బహుమతులను వేలం వేసి, ఆ సొమ్మును నమామి గంగే కార్యక్రమం కోసం వెచ్చించనున్నట్లు ఆయన ప్రకటించారు. ఈ ప్రదర్శనను ప్రత్యక్షంగా తిలకించలేని వారికోసం ‘ఎన్జిఎంఎ’ వెబ్సైట్ లింకును పంచుకున్నారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“న్యూఢిల్లీలోని ‘ఎన్జిఎంఎ’ @ngma_delhiలో నాకు ఇటీవలి కాలంలో అందిన రకరకాల కానుకలు, జ్ఞాపికలతో ప్రదర్శన ఏర్పాటు చేయబడింది.
ఇవన్నీ దేశవ్యాప్తంగా నేను వివిధ కార్యక్రమాల్లో పాల్గొన్న సందర్భంగా నాకు బహూకరించబడ్డాయి. సుసంపన్న భారత సంస్కృతి, సంప్రదాయం, కళా వారసత్వానికి ఇవన్నీ ప్రతిరూపాలు.
ఎప్పటిలాగానే వీటన్నిటినీ వేలం వేసి, ఆ సొమ్మును నమామి గంగే కార్యక్రమం కోసం వినియోగిస్తారు.
వీటిని మీరు సొంతం చేసుకునే అవకాశం ఇదే! ‘ఎన్జిఎంఎ’ని తప్పకుండా సందర్శించండి.. ఇందుకోసం వెబ్సైట్ లింకు  ఇస్తున్నాను” అని ప్రధానమంత్రి పేర్కొన్నారు.
వ్యవసాయ మంత్రిత్వ శాఖ
లాక్ డౌన్ కాలంలో క్రమం తప్పకుండా పప్పుదినుసులు, నూనెగింజల్ని సేకరిస్తున్న కేంద్రం వేవిసకాలంలో గణనీయంగా పెరిగిన పంటల విస్తీర్ణం
2020 -21 రబీ సీజన్కుగాను 241 లక్షల మెట్రిక్ టన్నుల గోధుమ పంట. 233 లక్షల మెట్రిక్ టన్నుల గోధుమల కొనుగోలు.
లాక్ డౌన్ కాలంలో అన్నదాతలను ఆదుకోవాలని ఆదేశిస్తూ కేంద్ర వ్యవసాయశాఖకు ప్రధాన మంత్రి శ్రీ నరేంద్ర మోదీ పలు మార్గదర్శకాలు ఇచ్చారు. వాటి ప్రకారం ఆ మంత్రిత్వ శాఖ అనేక చర్యలను చేపట్టింది. ప్రధాని ఆదేశాల ప్రకారం కేంద్ర వ్యవసాయశాఖ మంత్రి శ్రీ నరేంద్ర సింగ్ తోమర్ దేశంలో రైతులకు సంబంధించిన క్షేత్రస్థాయి కార్యకలాపాలను పర్యవేక్షిస్తున్నారు. దీనికి సంబంధించిన తాజాసమాచారం ఇలా వుంది.
లాక్ డౌన్ సమయంలో నాఫెడ్ సేకరించిన పంటల వివరాలు
ఆంధ్రప్రదేశ్, తెలంగాణ, కర్నాటక, రాజస్థాన్, మహారాష్ట్ర, మధ్యప్రదేశ్, గుజరాత్, ఉత్తరప్రదేశ్, హర్యానా రాష్ట్రాలనుంచి 2.74 లక్షల మెట్రిక్ టన్నుల శనగపప్పును సేకరించారు.
రాజస్థాన్, మధ్యప్రదేశ్, ఉత్తర్ ప్రదేశ్, గుజరాత్, హర్యానా రాష్ట్రాలనుంచి 3.40 లక్షల మెట్రిక్ టన్నుల ఆవాలను సేకరించారు.
తెలంగాణనుంచి 1700 మెట్రిక్ టన్నుల పొద్దుతిరుగుడు పంటను సేకరించారు.
తమిళనాడు, తెలంగాణ, ఆంధ్రప్రదేశ్, మహారాష్ట్ర, కర్నాటక, మధ్యప్రదేశ్, గుజరాత్, ఒడిషా రాష్ట్రాలనుంచి 1.71 లక్షల మెట్రిక్ టన్నుల కందిపప్పును సేకరించడం జరిగింది.
వేసవి పంటల విస్తీర్ణ వివరాలు ఇలా వున్నాయి.
34.87 లక్షల హెక్టార్లలో వరిపంటను వేశారు. గత ఏడాది ఇదే కాలానికి వరి విస్తీర్ణం 25.29 లక్షల హెక్టార్లు.
పప్పుల పంటలు 10.35 లక్షల హెక్టార్లలో వేశారు. గత ఏడాది ఇదే కాలానికి పప్పు పంటల విస్తీర్ణం 5.92 లక్షల హెక్టార్లు.
9.57 లక్షల హెక్టార్లలో ముతక ధాన్యాల పంటలు వేశారు. గత ఏడాది ఇదే సమయానికి 6.20 లక్షల హెక్టార్లలో ఈ పంటలు వేశారు.
9.17 లోల హెక్టార్లలో నూనె గింజల పంటలు వేశారు. గత ఏడాది ఇదే సమయానికి 7.09 లక్షల హెక్టార్లలో ఈ పంటలు వేశారు.
రబీ మార్కెట్ సీజన్ 2020-21 లో 241.36 లక్షల మెట్రిక్ టన్నుల గోధుమల్ని ఎఫ్ సిఐ సేకరించింది. వీటిలో 233.51 లక్షల మెట్రిక్ టన్నుల గోధుమల్ని కొనుగోలు చేయడం జరిగింది.
రబీ సీజన్ 2020-21కిగాను 11 రాష్ట్రాలలో 3206 సేకరణ కేంద్రాలను పప్పు దినుసులు, నూనె గింజల సేకరణకోసం కేటాయించారు.
వాణిజ్యం, పరిశ్రమల మంత్రిత్వ శాఖ
SMEలు ఉత్పాదకతను పెంపొందించడానికి మరియు స్థిరత్వాన్ని ప్రోత్సహించడానికి సాంకేతికతను అనుసరించాలని పిలుపునిచ్చిన శ్రీమతి అనుప్రియ పటేల్. టైర్-2 మరియు టైర్-3 నగరాలకు చేరుకోవడాన్ని పరిశ్రమ 4.0ని ప్రోత్సహిస్తుంది.
అద్భుతమైన అవకాశం ముందుకు ఉంది; మహమ్మారి అనంతర దృష్టాంతంలో తయారీ మరియు ఎగుమతులు రెండూ సహకరించాలి: శ్రీమతి. పటేల్
కేంద్ర వాణిజ్యం & పరిశ్రమల శాఖ సహాయ మంత్రి శ్రీమతి. అనుప్రియా పటేల్ ఉత్పాదకతను పెంపొందించడానికి మరియు స్థిరత్వాన్ని ప్రోత్సహించడానికి సాంకేతికతను అనుసరించాలని చిన్న మరియు మధ్య తరహా పరిశ్రమలకు  పిలుపునిచ్చారు. ఈరోజు ఇక్కడ జరిగిన మొదటి ఫిక్కీ ఇండస్ట్రీ 4.0 అవార్డుల కార్యక్రమం మరియు కాన్ఫరెన్స్ ప్రారంభ సెషన్లో మంత్రి ప్రసంగిస్తూ, పరిశ్రమకు ప్రభుత్వ మద్దతు ఉంటుందని హామీ ఇచ్చారు. అలాగే ‘ఇండస్ట్రీ 4.0’ని టైర్-2 మరియు టైర్-3 నగరాలకు తీసుకెళ్లాలని కోరారు.
“పరిశ్రమ 4.0ని స్వీకరించడం అనేది మనం అంతా కలిసి చేయాల్సిన పని. ఇందుకు తయారీ  ఎగుమతులు, రెండూ దోహదపడాలి. ఎందుకంటే మహమ్మారి అనంతర దృష్టాంతంలో, సరఫరా గొలుసులు ఎలా అంతరాయం కలిగి ఉన్నాయో మీ అందరికీ తెలుసు మరియు మన కోసం, దేశం కోసం ఒక అద్భుతమైన అవకాశం ఉంది.. ”అని శ్రీమతి పటేల్ అన్నారు.
శ్రీమతి పటేల్ మాట్లాడుతూ- మూడు పారిశ్రామిక విప్లవాల తర్వాత, మనం ఇప్పుడు 4వ పారిశ్రామిక విప్లవం వైపు పయనిస్తున్నామని, - 'ఇండస్ట్రీ 4.0', ఇది ఉత్పాదకత, సామర్థ్యాన్ని పెంచడం మరియు సమస్యలను పరిష్కరించడం లక్ష్యంగా ఉత్పత్తి యొక్క అన్ని స్థాయిలలో ఆటోమేషన్ & డేటా ఎక్స్ఛేంజ్ యొక్క ధోరణి అని చెప్పారు. స్థిరత్వం, వాతావరణ మార్పు మరియు అటువంటి ఇతర సంబంధిత ఆలోచనలకు అడ్డుకట్ట వేయాలని కూడా ఆమె అన్నారు.
ప్రధాన మంత్రి శ్రీ నరేంద్ర మోదీకి భారతదేశం@2047 పట్ల పెద్ద విజన్ ఉందని పేర్కొంటూ, శ్రీమతి. పటేల్ వచ్చే 25 ఏళ్లలో అమృత్కాల్లో భారతదేశాన్ని మార్చేందుకు ప్రభుత్వం కట్టుబడి ఉందని చెప్పారు.
"పరిశ్రమకు కూడా పెద్ద సహకారం ఉంది మరియు అటువంటి సహకారం పరిశ్రమ 4.0 యొక్క స్వీకరణ వైపు కదులుతుంది. పరిశ్రమల రంగం, ఒక ప్రధాన మార్గంలో, స్థిరమైన మరియు అందరినీ కలుపుకొని ఆర్థిక అభివృద్ధికి దోహదపడుతుంది, ”అని ఆమె అన్నారు.
శ్రీమతి పటేల్ అమృత్కాల్ సమయంలో తయారీ మరియు ఎగుమతులు రెండూ భారతదేశ వృద్ధికి చోదకాలుగా నిలుస్తాయని అన్నారు. PLI మరియు EODBతో సహా తయారీని సులభతరం చేయడం మరియు భారతదేశం-UAE CEPA మరియు భారతదేశం-ఆస్ట్రేలియా ECTA వంటి వివిధ FTAలను అనుసరించడం ద్వారా ఎగుమతులను ప్రోత్సహించడం వంటి ప్రభుత్వ కార్యక్రమాలను ఆమె జాబితా చేశారు.
శ్రీమతి పటేల్ పరిశ్రమలకు అనుకూలమైన వాతావరణాన్ని సృష్టించేందుకు ప్రభుత్వం కట్టుబడి ఉందని అన్నారు.
“నేడు, భారత ప్రభుత్వ పాత్ర నియంత్రకం నుండి సులభతరం చేసే స్థాయికి మారింది... పారిశ్రామిక మౌలిక సదుపాయాల కల్పనపై మేము విపరీతమైన ప్రాధాన్యతనిచ్చాం. మేము సమ్మతి భారాన్ని ఎంతవరకు తగ్గిస్తున్నాము?ఇందుకోసం జాతీయ సింగిల్ విండో  పోర్టల్ కూడా ప్రారంభించాం. సులువుగా వ్యాపారం చేసే విషయంలో మేము చాలా స్థానాలను ఎగబాకాము, ”అని ఆమె చెప్పారు.
కేవలం ఐదేళ్ల వ్యవధిలో అమెరికా, చైనాల తర్వాత ప్రపంచంలోనే మూడో అతిపెద్ద స్టార్టప్ ఎకోసిస్టమ్గా భారత్ అవతరించిందని, గత నెలలో 100 యునికార్న్లను కలిగి ఉన్న ఘనతను సాధించామని మంత్రి చెప్పారు.
"కాబట్టి స్టార్టప్ల ప్రయాణాన్ని చూడండి, మరియు ఈ యునికార్న్ వేవ్ ఇప్పటికీ కొనసాగుతోంది. ఇది చాలా బలంగా ఉంది. ఈ విజృంభణ ఇలాగే కొనసాగాలని, ఈ సంవత్సరంలో మనం ఇంకా ఎంత చూడాల్సి ఉంటుందో నాకు తెలియదని’’ ఆమె చెప్పారు.
PIB Headquarters
ఇపిఎఫ్ సభ్యులు గ్రూప్ హౌసింగ్ స్కీమ్ కింద 90 శాతం పిఎఫ్ సొమ్మును విత్ డ్రా చేసుకోచ్చు: హైదరాబాద్ రీజినల్ పిఎఫ్ కమిషనర్ శ్రీ ఎమ్. శ్రీకృష్ణ
-ప్రధాన మంత్రి రోజ్ గార్ ప్రోత్సాహన్ యోజన ద్వారా నూతన ఉద్యోగాల కల్పనకు అండదండలు
- 2017 జూన్ 30 వరకు ఎంప్లాయీస్ ఎన్ రోల్ మెంట్ క్యాంపెయిన్ పొడిగింపు
- సిటిజన్స్/ క్లయింట్స్ చార్టర్ ప్రారంభం
- హైదరాబాద్ ప్రాంతంలో గత రెండేళ్ళలో పని చేయని ఖాతాకు సంబంధించి రూ. 58,009.29 లక్షల సెటిల్ మెంట్
- 2017 జూన్ 1న హైదరాబాద్ లో అవగాహన కార్యక్రమానికి ముఖ్య అతిథిగా హాజరు కానున్న కేంద్ర మంత్రి శ్రీ ముఖ్తార్ అబ్బాస్ నఖ్వి
ఉద్యోగుల భవిష్య నిధి సంస్థ సభ్యులు వ్యక్తిగతంగా పి ఎఫ్ కార్యాలయానికి హాజరు కాకుండానే వారి క్లెయిమ్ లను ఆన్ లైన్ లో కూడా పంపవచ్చని ఇపిఎఫ్ఒ ప్రాంతీయ పిఎఫ్ కమిషనర్ శ్రీ ఎమ్. శ్రీకృష్ణ తెలిపారు. ఆయన హైదరాబాద్ లో ఈ రోజు ప్రసార మాధ్యమాల ప్రతినిధులతో మాట్లాడారు. తమ కార్యాలయం సిటిజన్స్/క్లయింట్స్ చార్టర్ ను ప్రారంభించినట్లు ఈ సందర్భంగా వెల్లడించారు. ఇపిఎఫ్ సభ్యులు వారి ఆధార్ నంబరు ను యూనివర్సల్ అకౌంట్ నంబరు తో సీడింగ్ జరుపుకోవాలని ఆయన సూచించారు. యుఎఎన్ ఉంటే ఒక సంస్థ నుంచి మరొక సంస్థకు సభ్యత్వాన్ని పోర్టబిలిటీ చేసుకోవడం సులభం అవుతుందని చెప్పారు. హైదరాబాద్ ప్రాంతంలో గత రెండు సంవత్సరాలలో ఇనాపరేటివ్ అకౌంట్ సెటిల్ మెంట్ కు గాను రూ. 58,009.29 లక్షల సొమ్ము వినియోగించినట్లు తెలిపారు. ఇపిఎఫ్ సభ్యుల కోసం సొసైటీ ద్వారా గ్రూప్ హౌసింగ్ స్కీమ్ ను ప్రారంభించినట్లు వివరించారు. ఈ పథకంలో భాగంగా సభ్యులు వారి ఖాతాలో ఉన్న భవిష్య నిధి సొమ్ములో నుంచి 90 శాతం సొమ్మును విత్ డ్రా చేసుకొనేందుకు వీలు ఉంటుందన్నారు. "ప్రధాన మంత్రి ఆవాస్ యోజన''లో భాగంగా రూ. 2.2 లక్షల వరకు వడ్డీ సబ్సిడీ సౌకర్యాన్ని పొందవచ్చని చెప్పారు. సభ్యుల సౌకర్యార్థం మొబైల్ యాప్ ను ప్రారంభించినట్లు తెలిపారు.
వ్యాపారాన్ని సులభతరంగా మార్చే క్రమంలో, యాజమాన్యాలు ఒఎల్ఆర్ఇ పోర్టల్ లో ఆన్ లైన్ పద్ధతి ద్వారా రిజిస్టర్ కావచ్చని హైదరాబాద్ ప్రాంత పిఎఫ్ కమిషనర్ వివరించారు. "ప్రధాన మంత్రి రోజ్ గార్ ప్రోత్సాహన్ యోజన''  కింద కొత్తగా ఉద్యోగాల కల్పనకు ఊతం ఇచ్చే దిశగా 2016 ఆగస్టు నుంచి 8.33 శాతం పెన్షన్ కంట్రిబ్యూషన్ ను భారత ప్రభుత్వమే భరిస్తోందని తెలిపారు. 2017 జనవరి 1న ప్రారంభించిన ఎంప్లాయీస్ ఎన్ రోల్ మెంట్ క్యాంపెయిన్ లో భాగంగా యాజమాన్యాలు అర్హులైన సభ్యులను నమోదు చేయించేందుకు ఇచ్చిన గడువును 2017 జూన్ 30 వరకు పొడిగించినట్లు శ్రీ శ్రీకృష్ణ చెప్పారు. యాజమాన్యాలలోను, సభ్యులలోను అవగాహనను పెంచేందుకు, 2017 జూన్ 1న ఉదయం 10 గంటలకు హైదరాబాద్ లోని రవీంద్ర భారతిలో ఒక అవగాహన కార్యక్రమం నిర్వహించనున్నట్లు వెల్లడించారు. ఇదే కార్యక్రమంలో భాగంగా ఒక ప్రదర్శనను ఏర్పాటు చేసినట్లు తెలిపారు. కేంద్ర కార్మిక, ఉపాధి శాఖ సహాయ మంత్రి  శ్రీ బండారు దత్తాత్రేయ అధ్యక్షతన ఈ సమావేశం జరుగుతుందని, అల్ప సంఖ్యాక వర్గాల శాఖ సహాయ మంత్రి  శ్రీ ముక్తార్ అబ్బాస్ నఖ్వి ముఖ్య అతిథిగా పాల్గొంటారని చెప్పారు. తెలంగాణ కార్మిక, ఉపాధి శాఖ మంత్రి శ్రీ నాయిని నరసింహారెడ్డి, ఆంధ్ర ప్రదేశ్ ప్రభుత్వ కార్మిక, ఉపాధి శాఖ మంత్రి శ్రీ పితాని సత్యనారాయణ ఈ కార్యక్రమానికి గౌరవ అతిథులుగా విచ్చేస్తారని శ్రీ శ్రీ కృష్ణ తెలిపారు.